Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Benjamin Netanjahu: Vaikka holokausti on takana päin, -
sen takana ollut juutalaisviha ja suvaitsemattomuus kasvaa.
Israelin puolustusvoimat tehostaa ampumisiskujen torjuntaa: -
tällä viikolla on ollut neljä erillistä terrori-iskua.
Syyriassa taistelevat Al-Qaidalle uskolliset militantit -
liittoon islamistiryhmä Ahrar al-Shamin kanssa, jota Turkin uskotaan tukevan.
Pääministeri Netanjahu puhui ulkomaisille diplomaateille -
holokaustin uhrien muistopäivänä.
Hän painotti, että vaikka holokausti on takana päin, -
sen takana ollut viha ja suvaitsemattomuus kasvaa.
Holokausti on ohi, kiitos Jumalalle, -
mutta holokaustin takana ollut viha ja suvaitsemattomuus ei ole ohi.
Antisemitismi, joka on maailman vanhin vihan muoto, -
on heräämässä henkiin sivistyneessä lännessä.
Se näkyy Euroopan pääkaupungeissa. Kerrassaan uskomatonta!
Antisemitismin nousu ja uudelleen- syntymä, se on nyt tapahtumassa.
Ja vielä muutama vuosi sitten vain harva piti sitä mahdollisena.
On totta, että hallinnot ovat kantaneet vastuuta -
ja ryhtyneet torjumaan sitä niin Itä- kuin Länsi-Euroopassa.
Mutta yhtä totta on sekin, että tämä viha pulpahtelee esiin -
ja vuotaa säröistä tullen jälleen esiin.
Netanjahu puhui Jad Vashem -holokaustimuseossa.
Hän syytti kansainvälistä yhteisöä siitä, että se on hiljaa, -
kun juutalaiskansaa ja sen ainoaa kansankotia, Israelia, -
uhataan jälleen kerran hävittämisellä.
Hän totesi, että kansainvälisen yhteisön hiljaisuus -
on rohkaissut Irania entistä röyhkeämpiin toimiin, -
mm. ydinasevalmiuden tavoitteluun, -
jota kansainvälinen yhteisö ainoastaan lykkäsi sopimuksella.
Netanjahu on kutsunut sitä historialliseksi virheeksi.
Iran myös yhä voimakkaammin avustaa Lähi-idän terrorijärjestöjä -
ja varustaa niitä kehittyneillä aseilla.
Suurin meitä uhkaava vaara, -
juutalais- ja Israel-viha, -
tulee idästä.
Se tulee Iranista.
Se tulee ajatollahin hallinnosta, joka lietsoo näitä liekkejä -
ja vaatii juutalaisvaltion tuhoamista tykkänään.
Tahtoisin teidän pysähtyä kuvittelemaan, -
että jokin hallinto ilmoittaisi avoimesti aikomuksekseen -
hävittää jokainen tummaihoinen, homo tai eurooppalainen.
Luulenpa, että koko maailma hurjistuisi raivosta ― syystäkin.
Mutta kun jokin hallinto uhkaa hävittää kaikki israelilaiset, -
kuten tämä hallinto ja sen ylin johto suoltavat päivät pääksytysten, -
mikä on maailman reaktio? Korvia huumaava hiljaisuus.
Netanjahu vannoi tilaisuudessa olleille ulkomaisille diplomaateille, -
ettei hän aio pysyä hiljaa Iranin uhan edessä -
ja että hän "aikoo estää Irania kaikin keinoin saamasta joukkotuhoaseita".
Israelin pääministerinä en aio pysyä hiljaa. En ole ollut hiljaa.
Emmekä aio jäädä toimettomiksi.
Aiomme ensinnäkin pitää asiasta meteliä -
ja lisäksi aiomme puolustaa itseämme kaikin keinoin, jotka vain ovat tarpeen.
Aiomme estää Irania kaikin tarvittavin keinoin -
saamasta joukkotuhoaseita, joilla se voisi toteuttaa hirmuiset suunnitelmat.
Netanjahu varoitti Eurooppaa, että Iranin uhka leviää Eurooppaan, -
ellei se liity yhteisrintamaan pysäyttä- mään Iranin vaarallisia pyrkimyksiä.
Hän myös kiitti Yhdysvaltain presidentti Trumpia, -
joka hänen mukaansa tajuaa Iranin ydinsopimuksen vaarat.
Netanjahu toivoi, että Trump rikkoo maailman täydellisen hiljaisuuden, -
kun Iran syytää aggressiotaan ja uhkaa Israelia tuholla.
Muita aiheita: -
Eräs korkea-arvoinen Israelin puolustusvoimien viranomainen -
kertoi lehdistötilaisuudessa, että Juudean ja Samarian divisioona -
on viime kuukausina tehostanut ampumisiskujen torjuntaa -
estääkseen palestiinalaisia iskemästä israelilaissiviilejä ja -joukkoja kohti.
Vaikka terrori-iskujen torjuntaa on tehostettu -
ja palestiinalaisterroristien laittomia asetehtaita on pyritty sulkemaan, -
viime päivinä tuli tietoon neljä erillistä ampumisiskua.
Viranomaiset eivät tohdi todeta, että murhanhimoinen väkivalta olisi ohi, -
vaikka tilastot viittaavat tilanteen Länsirannalla palanneen tilaan -
ennen terrorismiaaltoa, joka alkoi lokakuussa 2015 -
ja jossa on kuollut 37 israelilaista ja kaksi amerikkalaisturistia.
Sitten uutinen Syyriasta: Venäjän ulkoministeri Sergei Lavrov -
keskusteli Syyrian opposition edustajien kanssa Moskovassa.
Hän piti rohkaisevana, että YK yrittää taas käynnistää rauhanneuvotteluja.
YK kaavaili aiemmin, että Geneven kokous järjestettäisiin 8.2.
Nyt YK:n välittämiä neuvotteluja on lykätty loppukuuhun.
On rohkaisevaa, että Astanan kokouksen valmistelu ja julistus -
sekä siellä käyty yleinen keskustelu -
saivat aikaan sen, että kollegamme YK:ssa ovat ryhtyneet toimiin -
ja ilmoittivat, että Geneven neuvottelut käynnistetään uudelleen.
Vaikkakin neuvotteluille kaavailtu ajankohta lykkääntyy kuun loppuun.
Video sosiaalisessa mediassa väittää,
että eräs Syyrian kapinallisryhmistä ilmoittaa uudesta liittoumasta.
Liittoumassa olisi useita ryhmiä, jotka ennen olivat liitossa al-Qaidan kanssa.
Nyt ne liittyisivät isoon syyrialaiseen islamistiseen Ahrar al-Shamiin, -
jota Turkin uskotaan tukevan. Se on Vapaan Syyrian armeijan puolella.
Al-Qaidalle uskollinen Jabhat Fatah al-Sham, entinen Nusran rintama, -
iski Vapaan Syyrian armeijan asemiin Aleppon länsipuolella tällä viikolla.
Se syytti tätä vehkeilystä al-Qaidaa vastaan Astanan kokouksessa, -
jossa Turkki ja Venäjä toimivat välittäjinä.
Venäjä pitää Ahrar al-Shamia terroristiryhmänä.
Se ei ollut Astanan rauhanneuvotteluissa.
Se sanoi tukevansa Vapaan Syyrian armeijaa, joka osallistui kokoukseen, -
jos tämä saisi neuvoteltua Syyrian oppositiolle suotuisan lopputuloksen.
Israelin pohjoisrannikolle Haifaan: -
Kymmenittäin sumu- ja ruskohaita parveili lähellä rantaviivaa.
Se houkutteli paikalle suuren määrän haifaneja, sukeltajia ja valokuvaajia.
Jopa kolmimetrisiksi kasvavat hait uivat paikalle ilmeisesti -
Haderan voimalasta päästettyjen lämpimien vesien houkuttelemina.
Merentutkimusta Haifan yliopistossa opiskeleva Adi Barash -
on tutkinut haita. Hän sanoi, että ilmiö on ainutlaatuinen etenkin Välimerellä.
Tämä on upeaa. Voi tarkkailla haita rannalta.
Toista tällaista paikkaa ei tunneta, ei ainakaan Välimerellä.
Haikanta kutistuu maailmanlaajuisesti.
Välimeri on haille pahin paikka.
Niiden lukumäärä on romahtamassa nopeasti.
On upeaa, että täällä lähellä rantaa voi nähdä isoja haita.
Viime päivien raportit ja kuvat haita kuhisevasta merestä -
ovat houkutelleet sukeltajia ja uimareita.
Viranomaiset varoittavat, että vaikka hait eivät ole vaarallisia, -
ne ovat villieläimiä, joita tulee suojella ja kunnioittaa.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, shabat shalom! Maanantaihin.
Suomennos: Marianne Tenetz